recursal/SuperWikiNEXT-32B huggingface dataset:
Schematická značka fotorezistoru
**Fotorezistor** (hovorovo tiež *fotoodpor*) je *pasívna* elektronická súčiastka, druh polovodičového fotodetektora. Jeho elektrický odpor klesá s rastúcou intenzitou dopadajúceho svetla (elektrická vodivosť rastie).

Princíp
-------

Princíp fotorezistoru je založený na vnútornom fotoelektrickom jave: fotorezistor je vyrobený z polovodiča s vysokým elektrickým odporom. Ak fotón svetla dostatočne krátkej vlnovej dĺžky narazí do elektrónu vo valenčnom pásme atómu, odovzdá mu svoju energiu. Elektrón tak získa dostatok energie na prekonanie zakázaného pásma a preskočí z valenčného pásma do vodivostného. Tým opustí svoj atóm a pohybuje sa ako voľný elektrón v priestore kryštálovej mriežky. Na jeho mieste vznikla tzv. *diera* – voľné miesto s kladným nábojom. Takto vzniknuté voľné elektróny a diery vedú elektrický prúd a znižujú tak elektrický odpor osvetleného fotorezistoru.

Konštrukcia
-----------

Fotorezistor bez puzdra
Na polovodičovú základňu (najčastejšie Sulfid kademnatý – CdS, kremík, germánium) sú z protiľahlých strán nanesené vrstvičky kovu v tvare hrabličiek, vodivo spojené s vývodmi fotorezistoru, tvoriace prechod kov – polovodič. Vplyvom osvetlenia sa mení elektrická vodivosť polovodiča medzi kovovými vrstvičkami. Na fotorezistor(napr. J13 Series Lead Sulfide Detectors) zvlášť citlivý v infračervenej oblasti(vlnová dĺžka: 1-3.5 µm), s dobrou chemickou stálosťou a rýchlou odozvou na zmenu osvetlenia sa používal sírnik olovnatý(PbS).

Vlastnosti
----------

Odpor fotorezistoru klesá v závislosti od intenzity osvetlenia približne exponenciálne, do istej miery je ale možné túto závislosť linearizovať.

V závislosti od použitého materiálu je možné fotorezistorom detegovať široké spektrum vlnových dĺžok – od infračerveného žiarenia, cez viditeľné svetlo až po ultrafialové žiarenie.

Výhody voči iným fotocitlivým súčiastkam:

* dostatočná citlivosť (bežný CdS fotorezistor má v tme odpor rádu jednotiek MΩ, pri plnom osvetlení klesne na rádovo stovky Ω)
* nízke výrobné náklady
* jednoduché použitie v el. obvodoch
* možnosť použitia v obvodoch jednosmerného aj striedavého prúdu

Nevýhody voči iným fotocitlivým súčiastkam:

* pomalá odozva na zmenu intenzity osvetlenia (nie je použiteľný napr. na prenos dát)
* veľká tepelná závislosť odporu
* fotorezistory v prevádzke starnú

Použitie
--------

Fotorezistory majú široké využitie pri meraní a regulácii v závislosti od intenzity osvetlenia, napr. v expozimetroch kamier a fotoaparátov, súmrakových spínačoch osvetlenia, regulátoroch jasu displejov a pod.

Využívajú sa tiež v obvodoch spätnej väzby v kompresoroch dynamiky, kde v kombinácii s malou osvetľovacou žiarovkou prípadne LED znižujú zisk zosilňovača v závislosti od intenzity signálu.

Pozri aj
--------

* Fotoelektrický jav
* Fotodetektor
* Fototranzistor
* Fotodióda
* Rezistor
**Ladislav Pataki** (\* 20. jún 1946, Nové Zámky, Slovensko – † 5. apríl 2007, San José, Kalifornia, USA) bol bývalý svetový rekordman vo vrhu guľou a diskom, bežec a tréner. V roku 1985 so svojou manželkou a dcérou emigroval z Česko-Slovenska a usadil sa v Los Gatos, v Kalifornii. Ako vynikajúci bežec vyhral niekoľko svetových šampionátov a utvoril aj svetové rekordy vo vrhu guľou a diskom.

V roku 2006 mu v Česku operovali zhubný nádor mozgu, potom bol liečený aj chemoterapiou. Po neúspešnej liečbe sa vrátil do San José, kde vo veku 60 rokov zomrel.

Mladosť a vzdelanie
-------------------

Narodil sa a vyrastal v Nových Zámkoch. V roku 1964 sa stal juniorským majstrom Česko-Slovenska a rekordmanom vo vrhačských disciplínach. Po ukončení športovej kariéry získal dva doktoráty na Univerzite Komenského v Bratislave; prvý v roku 1971 z kineziológie, druhý v roku 1977 zo športových vied.

Vedecká kariéra
---------------

Po dokončení svojho prvého doktorátu začal svoju kariéru v roku 1972 ako hlavný tréner česko-slovenskej reprezentácie v hode diskom. V Česko-Slovensku zastával rôzne funkcie v oblasti športu až do svojho odchodu v roku 1985.

V USA pokračoval vo svojej kariére športového vedca. Začal tiež rozvíjať obchodnú kariéru v obchode s potravinovými doplnkami.

V roku 2006 bol riaditeľom výskumu a vývoja firmy AmerElite Solutions.

Bibliografia
------------

* Ladislav Pataki a Lee Holden: *Tajomstvá víťazenia: Priznania športového vedca Východného bloku*, 1989

Referencie
----------

1. ↑  Ladislav Pataki, 60; Czech defector trained elite American track athletes

Zdroj
-----

*Tento článok je čiastočný alebo úplný preklad článku Ladislav Pataki na anglickej Wikipédii.*
**Neopsychoanalýza** (neoanalýza, neofreudizmus) je psychoanalýza, ktorá odmieta inštinktívne a biologické základy klasickej psychoanalýzy a hľadá zdroj konfliktov v sociálnej sfére, v raných detských zážitkoch i v strete jedinec s požiadavkami kultúry. Väčšinou zostáva pri metóde volnych asociácií. 

Ide o smer súčasnej filozofie a psychológie, ktorý sa rozšíril najmä v USA od konca 30-tych
rokov 20. storočia na báze zjednotenia psychoanalýzy a amerických sociologických a etnologických teórií (najmä kultúrnej antropológie). 

Neopsychoanalýza nepredstavuje nejaký jednotný smer myslenia a ani nedopracúva štruktúru psychoanalytickej teórie. Väčšina autorov vychádza z uznania nevedomej regulácie, správanie bez ohľadu na závažnosť, akú mu pripisujú. Význam sexuality, teórie libida nie je chápaný tak ortodoxne. Základnou myšlienkou je princíp sociálneho determinizmu (Erich Fromm) alebo princíp kultúrneho determinizmu (A. Kardiner), ktorý na rozdiel od Freudovho biologizmu vychádza z osobnosti. Ťažisko pozornosti sa z vnútropsychických procesov prenáša interpersonálne vzťahy.

Predstavitelia
--------------

* Karen Horneyová
* Erich Fromm
* Harry Stack Sullivan
* David Rapaport

Pozri aj
--------

* psychoanalýza

Externé odkazy
--------------

* FILIT – zdroj, z ktorého pôvodne čerpal tento článok.
**London's Transport Museum** (pôvodne London Transport Museum) je múzeum zamerané na históriu dopravy v Londýne. Nachádza sa v oblasti Covent Garden v londýnskom obvode Westminster. Hlavná časť zbierok múzea je umiestnená v rozsiahlej budove postavenej v roku 1872, predtým používanej ako kvetinová tržnica. Hlavná budova v Covent Garden je v súčasnosti z dôvodu rozsiahlej rekonštrukcie, ktorá má byť dokončená v roku 2007, pre verejnosť uzavretá. 

Zbierky múzea obsahujú veľa autobusov, električiek a železničných dopravných prostriedkov. Exponáty v múzeu obsahujú rôzne typy predmetov od pohľadníc s dopravnou tématikou po kompletnú súpravu metra z roku 1938, ktorá je umiestnená v depozitári múzea. V súvislosti s rekonštrukciou budovy v Covent Garden je väčšina exponátov premiestnená do depozitára na Gunnersbury Lane, rozsiahleho účelového komplexu. Depozitár je prístupný niekoľko víkendov v roku a pre objednané prehliadky sprevádzané sprievodcom.

História
--------

Značky zo staníc londýnskeho metra.
Múzeum v Covent Garden bolo otvorené roku 1980. Pôvodne bolo označované ako "London Transport Museum" a špecializovalo sa na históriu London Transport – organizácie zabezpečujúcej prevádzku metra a autobusovej dopravy. 

Roku 2000 sa vlastníkom múzea stala organizácia Transport for London, novo vytvorený správny orgán zodpovedný za dopravu vo Veľkom Londýne. V tom čase sa tiež rozšírilo zameranie zbierok múzea tak, aby zahrnulo všetky aspekty dopravy v Londýne a názov múzea bol upravený na London's Transport Museum.

Od 4. septembra je múzeum v Covent Graden pre rozsiahlu rekonštrukciu, ktorej náklady majú dosiahnuť 18,6 miliónov liber, pre verejnosť uzavreté. Rekonštrukcia má umožniť rozšírenie expozície múzea o cyklistiku, taxi a riečnu dopravu. Ukončenie rekonštrukcie sa predpokladá v roku 2007.

Dopravné spojenie
-----------------

Najbližšie stanice London Underground:

* **Covent Garden** (Piccadilly Line)
* **Holborn** (Piccadilly a Central Line)
* **Charing Cross** (Northern a Bakerloo Line)

Najbližšie železničné stanice: 

* **Charing Cross**

Iné projekty
------------

Commons
* Spolupracuj na Commons Commons ponúka multimediálne súbory na tému **London’s Transport Museum**

Externé odkazy
--------------

* Oficiálna stránka

Súradnice: 51°30′43″S 0°07′18″Z﻿ / ﻿51,511944°S 0,121667°Z﻿ / 51.511944; -0.121667

| * z
* d
* u
Londýnske múzeá a galérie |
| --- |
| Múzeá | 
* Freudovo múzeum
* Geffrye Museum
* HMS Belfast
* Horniman Museum
* Churchillovo múzeum a Cabinet War Rooms
* Imperial War Museum
* London’s Transport Museum
* Museum of Performance
* Múzeum dizajnu
* Múzeum Londýna
* National Maritime Museum
* Prírodopisné múzeum
* Science Museum
* Soane Museum
* Victoria and Albert Museum

 | Národná galéria |
| Galérie | 
* Courtauld Institute of Art
* Dulwich Picture Gallery
* Estorick Collection of Modern Italian Art
* Gilbert Collection
* Hayward Gallery
* Národná galéria
* National Portrait Gallery
* Kráľovská akadémia umenia
* Saatchi Gallery
* Serpentine Gallery
* Somerset House
* Tate Britain
* Tate Gallery
* Tate Modern
* Wallace Collection
* Whitechapel Gallery

 |
Elektráreň v roku 2014
Stavba prvej fázy projektu v roku 1930
**Vodná elektráreň Beauharnois** (franc. *Centrale de Beauharnois*, angl. *Beauharnois generating station*) je prietoková vodná elektráreň vybudovaná na Rieke svätého Vavrinca v kanadskej provincii Quebec. Elektráreň bola vybudovaná v troch fázach, a je zložená z 36 vodných turbín s maximálnym výkonom 1 903 MW elektrickej energie. Výstavba elektrárne začala v roku 1930 a bola dokončená v roku 1961.

V roku 1990 bola elektráreň vyhlásená na jednu z Národných historických pamiatok Kanady (*National Historic Sites/Lieux historiques nationaux du Canada*).

Referencie
----------

1. ↑   *Beauharnois Power Plant* [online]. SPG Hydro International: Projects, [cit. 2019-05-21]. Archivované na:. Dostupné online.
2. ↑   *Hydroelectric generating stations of HydroQuebec* [online]. Hydro-Québec, [cit. 2010-06-25]. Dostupné online.
3. ↑   *Beauharnois Power Development National Historic Site of Canada* [online]. Parks Canada, [cit. 2012-03-05]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Vodná elektráreň Beauharnois**

Zdroj
-----

*Tento článok je čiastočný alebo úplný preklad článku Beauharnois generating station na anglickej Wikipédii.*

Súradnice: 45°18′50″S 73°54′32″Z﻿ / ﻿45,313889°S 73,908889°Z﻿ / 45.313889; -73.908889
**London Bridge** je jednou zo staníc londýnskeho metra nachádzajúca sa v londýnskej mestskej časti Borough v obvode Southwark. Stanicu obsluhujú dve linky, od roku 1900 Northern Line a od roku 1999 aj Jubilee Line. Nachádza sa v tarifnej zóne 1. Stanica predstavuje prestupný bod medzi metrom a železničnou stanicou London Bridge.

História
--------

Nástupištia Northern Line (pôvodne City & South London Railway) otvorili 25. februára 1900 na trase z Borough do Bank a Moorgate. Pôvodne mala trasa viesť na konečnú na King William Street obchádzajúc London Bridge. Ale výstavba novej stanice pri Bank of England v snahe zvýšiť kapacitu a umožniť ďalšie predlžovanie na sever vyžadovali nové umiestnenie tunelov, čo poskytlo príležitosť pre výstavbu stanice na London Bridge. 

Pôvodný staničný vchod sa nachádzal na rohu ulíc London Bridge Street a Station Approach, neskôr bol však presťahovaný. Dnešné vchody sa nachádzajú na Borough High Street a Tooley Street. V 90. rokoch nástupištia Northern Line prestavali v snahe zvýšiť kapacitu prepravených cestujúcich pri otvorení predĺženej Jubilee Line.

Linky
-----

Stanica London Bridge je jedným z významných prestupných uzlov siete. Obsluhujú ju linky:

* Na Northern Line sa nachádza medzi stanicami Bank a Borough.
* Na Jubilee Line sa nachádza medzi stanicami Southwark a Bermondsey.

Iné projekty
------------

Commons
* Spolupracuj na Commons Commons ponúka multimediálne súbory na tému **London Bridge (stanica metra)**

Externé odkazy
--------------

* London's Transport Museum Photographic Archive
	+ Stanica, 1915
	+ Stanica, 1929
**Edward Walter Olczyk Jr.** (\* 16. august 1966, Chicago, Illinois, USA) je bývalý americký hokejista, tréner a športový komentátor.

V rokoch 1984 až 2000 nastúpil na viac ako 1000 zápasov v NHL a to za kluby Chicago Blackhawks, Toronto Maple Leafs, Winnipeg Jets, New York Rangers, Los Angeles Kings a Pittsburgh Penguins. S New York Rangers vyhral v roku 1994 Stanleyho pohár.

Po ukončení aktívnej hráčskej kariéry bol v rokoch 2003 až 2005 trénerom Pittsburgh Penguins.

15. augusta 2012 bol slávnostne uvedený do Siene slávy amerického hokeja.

V posledných rokoch sa venuje športovému moderátorstvu na kanáli NBC a pre klub Chicago Blackhawks.

Iné projekty
------------

Commons
* Spolupracuj na Commons Commons ponúka multimediálne súbory na tému **Eddie Olczyk**

Externé odkazy
--------------

* Biografické informácie a štatistiky na NHL.com, alebo Eliteprospects.com, alebo Hockey-Reference.com, alebo The Internet Hockey Database

Zdroj
-----

*Tento článok je čiastočný alebo úplný preklad článku Eddie Olczyk na českej Wikipédii.*
**Nepodmienený základný príjem** alebo **základný nepodmienený príjem** je koncept systému sociálneho zabezpečenia pomocou pravidelnej peňažnej dávky potrebnej na dôstojný život vyplácanej všetkým ľuďom žijúcim na danom území bez akýchkoľvek podmienok, nezávisle od práce, sociálnej situácie a pod.

Nepodmienený základný príjem je často navrhovaný ako občianska dividenda alebo ako negatívna daň z príjmu.

Princípom je odstránenie dane z príjmov a ostatných odvodov. 

Chýbajuce prostriedky do štátneho rozpočtu sú dopĺňané cez spotrebnú daň (teraz DPH) vo výške až 50%.

Navrhovaná výška pre Slovensko bola odhadovaná ná 10 € na deň (300 € mesačne) a nahrádzala by väčšinu sociálnych dávok. Je určený aj pre deti, ale len v polovičnej výške. Malo by to teda vplyv na podporu rodiny.

Zástancovia
-----------

### Nemecko

* Susanne WiestSusanne Wiest
* Sabine Niels, BÜNDNIS 90/DIE GRÜNEN (2010)Sabine Niels, BÜNDNIS 90/DIE GRÜNEN (2010)
* Dieter AlthausDieter Althaus
* Götz WernerGötz Werner
* Thoma Dörflinger, CDUThoma Dörflinger, CDU
* Katja Kipping, Berlin 2013Katja Kipping, Berlin 2013

Referencie
----------

1. ↑  A Basic Income for Rural Areas?

Externé odkazy
--------------

* Slovenská stránka o základnom nepodmienenom príjme
**Neorealizmus** vo filozofii je smer súčasnej filozofie, ktorý v teórii poznania zastáva tézu imanentnosti predmetu poznania, ktorý je nezávislý od vedomia, no pritom vo vedomí. V ontológii uznáva reálnosť všeobecných pojmov a nezávislosť vecí od vzťahov medzi nimi. Kozmologický smer neorealizmu rozvíja teórie evolúcie do univerzálnych filozofických systémov.

Neorealizmus sa rozvíjal v anglickej filozofii, v americkej filozofii a v nemeckej filozofii. Neorealizmus v USA bol jedným z prvých pokusov vytvoriť pôvodnú americkú filozofiu, zovšeobecniť
domáce črty vo filozofickom myslení a v živote Ameriky.

Neorealizmus vznikol v Cambridge a založil ho G. E. Moore. Neorealizmus odmietol neohegelianstvo a zasadzoval sa za nešpekulativne spracúvanie konkrétnych filozofických problémov.

Neoralizmus zavrhuje budovanie filozofických systémov.

Stredobodom pozornosti neorealizmu je logika, teória poznania, biológia a fyzika.

Externé odkazy
--------------

FILIT – zdroj, z ktorého pôvodne čerpal tento článok.
**Neotektonika** zahŕňa najmladšie tektonické procesy a udalosti, ktoré postihli daný región, a ktorých hlavné znaky pretrvávajú dodnes v závislosti na aktuálnom tektonickom režime (angl. current tectonic regime, skrátene CTR). Keďže zemská kôra má na rôznych miestach nielen rozličné zloženie ale aj vek, môžu byť neotektonické javy v odlišných oblastiach chápané rozlične. Na Slovensku sú za neotektonické považované hlavne javy trvajúce od pliocénu až dodnes. Teda aktuálny tektonický režim tu pretrváva od konca miocénu asi 5,5 milióna rokov. Vo východnej oblasti Spojených štátov však aktuálny tektonický režim pretrváva už asi 15 miliónov rokov, zatiaľ čo na opačnej strane kontinentu v Kalifornii iba asi pol milióna rokov. Za hranicu začiatku neotektonickej epochy sa považuje obdobie, kedy v danej oblasti došlo k usporiadaniu platní alebo usporiadaniu napäťového poľa tak, ako je známe zo súčasnosti.

Pojem neotektonika po prvýkrát použil sovietsky geológ V.A. Obručev v roku 1948.

Aktívna tektonika
-----------------

Význam sledovania neotektonických pohybov spočíva hlavne v pozorovaní a predvídaní aktívnych tektonických procesov. Sú to tie procesy, ktorých aktivita bola potvrdená počas existencie ľudskej civilizácie. Predvídanie najnebezpečnejších z nich ako sú napr. zemetrasenia, subsidencia pobrežných oblastí a podobne, má veľký význam pre trvalo udržateľný rozvoj spoločnosti.

Spôsoby výskumu
---------------

Pri neotektonickom výskume sú okrem klasických geologických metód ako je štruktúrna analýza zlomov a paleonapäťová analýza používané aj ďalšie vedné disciplíny ako seizmológia pri analýze ohniskových mechanizmov zemetrasení; rôzne typy geofyzikálnych meraní vo vrtoch; presné GPS merania zmien vzdialeností a nadmorských výšok; diaľkový prieskum Zeme, pri sledovaní geomorfologických a morfotektonických údajov o zemskom povrchu – morfometria a geomorfologická analýza.

Referencie
----------

1. 1 2  Hók, J. Bielik, M. Kováč, P. Šujan, M. 1999, *Neotektonický charakter územia Slovenska.* Mineralia Slovaca, 32, s. 459 – 470
2. ↑  Maglay, J. (Editor), 1999, *Vysvetlivky k neotektonickej mape Slovenskej republiky.* Geologická služba Slovenskej republiky, Bratislava, 48 s.
3. ↑  Stewart, I. 2005, Neotectonics. in Selley, R.C. Cocks, L.R.M. Plimer, I.R. (Editors) *Encyclopedia of Geology. Volume 5.* Elsevier, Amsterdam, s. 425 – 427
4. ↑  Obručev, V.A. 1948, *Osnovnye čerty kinetiki i plastiki neotektonik.* Izv. Akad. Nauk, Ser. Geol. 5, s. 13 – 24

|  |  |
| --- | --- |
|  | Portál vedy o Zemi |
Amazónik čiernotemenný
**Tepuj čiernohlavý** (iné názvy: **tepuj čiernotemenný**, **amazónik čiernotemenný**; lat. *Pionites melanocephalus* alebo nepresne *Pionites melanocephala*) je druh z rodu tepuj (*Pionites*) z čeľade papagájovité.

Výskyt
------

Vyskytuje v severnej časti Južnej Ameriky (Bolívia, Kolumbia, Brazília, Ekvádor, Peru, Surinam a pod.). Žije hlavne v pároch a malých skupinách.

Vzhľad
------

Vyznačuje sa najmä čierno sfarbenou hlavičkou (pôvod jeho druhového mena), žltými lícnymi oblasťami, bielym bruškom, žltzými až oranžovými stehnami, zelenými krídlami a chvostom. Dorastá do dĺžky 23 cm a hmotnosti do 170 g..

Chov v zajatí
-------------

Tento druh papagája je všeobecne veľmi obľúbený pre svoju hravosť. Často poskakuje a leží na chrbte. Má tiež dobre vyvinutú schopnosť napodobňovať ľudskú reč a zvuky okolia.

Zdroj
-----

*Tento článok je čiastočný alebo úplný preklad článku Black-headed parrot na anglickej Wikipédii.*

Ďalšie zdroje
-------------

1. 1 2 3  Slovenské mená vtákov sveta  verzia z 27. 1. 2018
2. ↑   Amazónek černotemenný (Pionites melanocephala) – Ararauna.cz. *www.ararauna.cz*. Dostupné online [cit. 2018-01-17].

Externé odkazy
--------------

* World Parrot Trust
.22 Winchester Magnum
.22 WMR vpravo, .22 LR vľavo
**.22 Winchester Magnum** je náboj ktorý je označovaný aj ako **.22 WMR** (čo je skratka pre **.22 Winchester Magnum Rimfire**), alebo tiež **.22 Magnum** a **.22 Mag**. 

Hmotnosť strely je väčšinou 40 grainov (2,6 g) a úsťová rýchlosť približne 600 m/s z puškovej hlavne alebo 460 m/s z krátkej zbrane.

Dejiny
------

.22 WMR bol uvedený na trh v päťdesiatych rokoch firmou Winchester Repeating Arms Company a ide o jediný úspešný náboj s okrajovým zápalom, ktorý bol uvedený v 20. storočí. Tento náboj používa väčšiu nábojnicu ako .22 LR a to ako do dĺžky, tak aj do priemeru. Nábojnica je tiež silnejšia než u vyššie zmieneného náboja, čo umožňuje dosahovanie vyšších tlakov pri výstrele.

Použitie
--------

Pretože tento náboj väčšinou používa strelu rovnakej hmotnosti ako náboj .22 LR, tak aj použitie je väčšinou rovnaké. Vďaka vyššej rýchlosti dosahuje väčšiu penetráciu na všetky vzdialenosti a väčšiu expanziu strely, keď je použité expanzívne strelivo.

Nízka cena, relatívne nízky hluk výstrelu a zanedbateľný spätný ráz robia tento náboj vhodný pre dlhšie strelby.

Tento náboj sa stal základom pre náboj .17 HMR, zatiaľ prvý náboj s okrajovým zápalom uvedený na trh v 21. storočí (ten ponúka vyššiu rýchlosť a plochšiu trajektóriu).

Pozri aj
--------

* Zoznam nábojov do ručných zbraní
* Zoznam nábojov do pušiek
* Typy striel
* Palná zbraň

Iné projekty
------------

Commons
* Spolupracuj na Commons Commons ponúka multimediálne súbory na tému **.22 Winchester Magnum**
**Université d'Aix-Marseille** je verejná výskumná univerzita nachádzajúca sa v regióne Provensalsko v južnom Francúzsku.

AMU má najväčší rozpočet zo všetkých akademických inštitúcií vo frankofónnom svete, ktorý dosahuje 750 miliónov eur.

Univerzita je organizovaná okolo piatich hlavných kampusov v Aix-en-Provence a Marseille.

AMU vychovala mnohých významných absolventov v oblasti práva, politiky, obchodu, vedy, akademickej obce a umenia. K dnešnému dňu sú absolventmi a profesormi univerzity štyria laureáti Nobelovej ceny.

Slávni absolventi
-----------------

* André Lanata, francúzsky vojak a generál

Referencie
----------

1. ↑  Décret n° 2011-1010 du 24 août 2011 portant création de l'université d'Aix-Marseille
2. ↑  Exclusif : l'université Aix-Marseille décroche un financement estimé à 750 millions d'euros
3. ↑  Aix-Marseille Université dans les 150 meilleures universités mondiales

Iné projekty
------------

Commons
* Spolupracuj na Commons Commons ponúka multimediálne súbory na tému **Université d'Aix-Marseille**

Externé odkazy
--------------

* Oficiálna stránka


|  |  |
| --- | --- |
| Portal | Francúzsky portál |

Autoritné údaje: * BnF: 165882469
* GND: 1043886400
* ISNI: 0000 0001 2176 4817
* LCCN: no2013109615
* NK ČR: ko2003182786
* VIAF: 138297968
* WorldCat: lccn-no2013109615
Puškové náboje 5,56x45 NATO, ktoré vyzerajú presne ako .223 Remington
**.223 Remington** je lovecký náboj s rovnakými vonkajšími rozmermi ako má náboj 5,56x45 NATO. Hlavným rozdielom oproti kalibru 5,56 × 45 mm NATO je, že 5,56 × 45 mm NATO je laborovaný na vyšší výstrelovy tlak a vyššiu úsťovú rýchlosť v porovnaní s .223 Remington. S nábojom .223 Remington sa môže strieľať zo zbrane komorovanej na 5,56 × 45 mm NATO, ale opačné použitie by mohlo byť nebezpečné.

Dejiny
------

Tento náboj bol vyvinutý z náboja .222 Remington (ten sa obzvlášť v 50. rokoch 20. storočia používal na škodnú) zväčšením veľkosti a zvýšením úsťovej rýchlosti. Stalo sa tak v USA v roku 1964 firmou Remington Arms. Bol vyvinutý konkrétne pre zbraň Armalite AR-15, ktorej neskoršou verziou je známa vojenská puška americkej armády M16.

Použitie
--------

.223 Remington je jedným z najpoužívanejších puškových nábojov v spojených štátoch. Používa sa hlavne v dvoch typoch pušiek:

1. Pušky na škodnú, vo väčšine prípadov ide o opakovacie pušky. Stúpanie vývrtu v hlavni býva vhodné pre strely o hmotnosti 40 až 60 grainov.

1. Automatické a poloautomatické pušky ako je AR-15 alebo Ruger Mini-14. Stúpanie vývrtu v hlavni býva vhodné pre strely o hmotnosti 50 až 75 grainov. Túto kategóriu používajú i poriadkové síly a ďalej je používaná i pre účely sebaobrany.

Parametre
---------

Priemerná hmotnosť strely: 40 – 90 grainov  

Priemerná úsťová rýchlosť: 840 – 1 150 m/s  

Priemerná úsťová energia: 1 800 J

Priemer strely:.224 in (5,69 mm)
Celková dĺžka náboja: 2.26 in (57,4 mm)

Typ zápalky: malá pušková

Pozri aj
--------

* Zoznam nábojov do ručných zbraní
* Zoznam nábojov do pušiek
* Typy striel
* Palná zbraň
'**N Sync** (niekedy štylizované ako **★NSYNC**) bola americká chlapčenská skupina založená roku 1996 v Orlande na Floride. Jej členmi boli Justin Timberlake (\*31.1.1981), Chris Kirkpatrick (\*17.10.1971), Joey Fatone (\*28.1.1977), Lance Bass (\*4.5.1979) a Joshua Scott Chasez (\*8.8.1976). Názov skupiny bol zložený z posledných písmen mien jednotlivých členov (JustiN, ChriS, JoeY, LansteN a J.C.). Každý z nich začínal svoju kariéru ako herec alebo manekýn.

Ešte pred vydaním svojho debutu v roku 1998 si 'N Sync dokázali vybudovať širokú základňu fanúšikov nielen v USA, ale aj v Európe, predovšetkým potom v Nemecku a Holandsku. Ich prvého albumu sa predalo cez 10 miliónov kopií a skupina získala mnoho ocenení vrátane Americkej hudobnej ceny v kategórii Najlepšia nová skupina v oblasti popu a rocku. Po roku 2001 sa ale členovia skupiny (hlavne Justin Timberlake) venujú vlastným aktivitám a činnosť 'N Sync je pozastavená.

Diskografia
-----------

### Štúdiové albumy

| Rok | Album | Umiestnenie | Prodaj a certifikácia |
| --- | --- | --- | --- |
| USA | UK | KAN | AUS | NZ | NEM |
| 1998 | *\*NSYNC* * 1. štúdiové album
* Vydané: 24. marec 1998
 | 2 | 30 | 4 | 58 | 34 | 1 | Celosvetovo: 13 miliónov + Certifikácia: 10× Platina |
| 2000 | *No Strings Attached* * 2. štúdiové album
* Vydané: 21. marec 2000
 | 1 | 14 | 1 | 3 | 12 | 7 | Celosvetovo: 15 miliónov+ Certifikácia: 12× Platina |
| 2001 | *Celebrity* * 3. štúdiové album
* Vydané: 24. júl 2001
 | 1 | 12 | 1 | 10 | 10 | 5 | Celosvetovo: 13 miliónov+Certifikácia:5x Platina |

### Ďalšie albumy

* *Home for Christmas* (1998)
* *The Winter Album* (1998)
* *Greatest Hits* (2005)
* *The Collection (2010)*

Referencie
----------

1. ↑   Celebrity \*NSYNC. *Amazon.com*. Dostupné online [cit. 2007-12-03].
2. ↑   *Biography:Lance Bass* [online]. Film.com. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **'N Sync**
Náboj .17 HMR
Porovnanie s nábojom .22 WMR
Porovnanie s nábojom .22 LR
**.17 Hornady Magnum Rimfire**, známy aj pod svojou skratkou **.17 HMR** je puškový náboj s okrajovým zápalom. Bol vyvinutý z náboja .22 WMR zúžením strely na kaliber .17 (4,5 mm). Obvykle sa používa strela o hmotnosti 17 grainov (1,1 g), vďaka čomu úsťová rýchlosť dosahuje priemerne hodnotu 775 m/s. Tento náboj je považovaný za najpresnejší náboj s okrajovým zápalom. Tejto presnosti (hlavne v porovnaní s nábojmi .22 WMR – úsťová rýchlosť cca 600 m/s a .22 LR – úsťová rýchlosť cca 450 m/s, pri použití dlhej puškovej hlavne, ktoré sú mu podobné) je dosahované hlavne vďaka vyššie zmienenej vysokej rýchlosti, ktorá má z balistického hľadiska za následok veľmi plochú trajektóriu letu.

Dejiny
------

Tento náboj bol skonštruovaný firmou Hornady v Spojených štátoch a na trh bol uvedený v roku 2002.

Výkon
-----

Aj napriek tomu že tieto náboje často používajú expanzívnu strelu (HP), tak z hľadiska terminálnej balistiky je ich výkon veľmi malý. Preto sa používajú len na najmenšiu zver a škodnú.

Špecifikácia
------------

* Priemerná hmotnosť strely: 18 grainov
* Priemerná úsťová rýchlosť: 750 m/s
* Priemerná úsťová energia: 340 J
* Priemer strely:.172" (4,37 mm)
* Celková dĺžka náboja: 1.349" (34,26 mm)

Typ zápalky: Okrajový zápal

Niektoré zbrane používajúce tento náboj
---------------------------------------

* Remington Model 504 (US – Bolt Action Rifle – .17 Mach 2, .17 Hornady Magnum, & .22 LR)
* Remington Model 597 (US – Semi-Auto Rifle – .17 Hornady Magnum, .22 LR, & .22 Winchester Magnum)
* S&W Model 647 (US – Revolver – .17 HMR)

Pozri aj
--------

* Zoznam nábojov do ručných zbraní
* Zoznam nábojov do pušiek
* Typy striel
* Palná zbraň

Iné projekty
------------

Commons
* Spolupracuj na Commons Commons ponúka multimediálne súbory na tému **.17 Hornady Magnum Rimfire**

Zdroj
-----

*Tento článok je čiastočný alebo úplný preklad článku .17 Hornady Magnum Rimfire na českej Wikipédii.*
**Trieda presnosti** trieda meracích prístrojov, ktoré spĺňajú metrologické požiadavky zamerané na udržanie chýb v špecifikovaných medziach s poznámkou, že trieda presnosti sa zvyčajne udáva dohodnutým číslom alebo symbolom a nazýva sa značka (index) triedy.

Udáva sa ITx kde x je číslo od 0 do 18. Čím menšie číslo, tým vyššia presnosť.

Odchýlka nie je pre danú triedu konštantná ale relatívna k veľkosti obrábacieho rozsahu (t. j. aký maximálne veľký obrobok je možné vyrobiť). To preto,lebo napr. 1 mm sa 1 cm veľkom obrobku dokáže rozvibrovať zariadenie ale pri 10 m veľkom sa prakticky neprejaví.

|  |  |
| --- | --- |
| 0-7 | supervysoká presnosť |
| 8-12 | bežná priemyselná presnosť |
| 13-18 | cena dôležitejšia ako presnosť, niekedy na ďalšie spracovanie, hlavne odliatky. |

Napríklad bežný sústruh zvládne IT8-IT11, vrták IT12-IT13. Pri IT6 je obrobok hladký aj pod mikroskopom.

Pozri aj
--------

* Meradlo geometrie

Zdroj
-----

* STN 01 0115 – Terminológia v metrológii (odsek 5.19 – trieda presnosti (správnosti))
**C51 - C58: ZHUBNÉ NÁDORY ŽENSKÝCH POHLAVNÝCH ORGÁNOV** patria do II.kapitoly MKCH-10 - Nádory (MKCH-10, C00 - D48).

Zahŕňa kožu ženských pohlavných orgánov.

**C51 - ZHUBNÝ NÁDOR VULVY (ŽENSKÉHO OHANBIA)**

C51.0 - Veľký pysk

Veľká predsieňová žľaza
C51.1 - Malý pysk
  
C51.2 - Dráždec
  
C51.8 - Presahujúca lézia vulvy
  
C51.9 - Vulva, bez špecifikácie

Vonkajšie ženské pohlavné orgány NS
Ženské ohanbie
**C52 - ZHUBNÝ NÁDOR POŠVY**

**C53 - ZHUBNÝ NÁDOR KRČKA MATERNICE**

C53.0 - Endocervix
  
C53.1 - Exocervix
  
C53.8 - Presahujúca lézia krčka maternice
  
C53.9 - Krčok maternice bez špecifikácie

**C54 - ZHUBNÝ NÁDOR TELA MATERNICE**

C54.0 - Istmus maternice

Dolný segment maternice
C54.1 - Endometrium
  
C54.2 - Myometrium
  
C54.3 - Dno maternice
  
C54.8 - Presahujúca lézia tela maternice
  
C54.9 - Telo maternice bez špecifikácie

**C55 - ZHUBNÝ NÁDOR BLIŽŠIE NEURČENEJ ČASTI MATERNICE**

**C56 - ZHUBNÝ NÁDOR VAJEČNÍKA**

**C57 - ZHUBNÝ NÁDOR INÝCH A NEŠPECIFIKOVANÝCH ŽENSKÝCH POHLAVNÝCH ORGÁNOV**

C57.0 - Vajíčkovod

Tuba uterina
Tuba Fallopii
C57.1 - Široký väz
  
C57.2 - Okrúhly väz
  
C57.3 - Primaterničie - parametrium
  
C57.4 - Nešpecifikované adnexy maternice
  
C57.7 - Iné nešpecifikované ženské pohlavné orgány

Wolffovo teliesko alebo kanál
C57.8 - Presahujúca lézia ženských pohlavných orgánov

Zhubný nádor ženských pohlavných orgánov, ktorého miesto vzniku nemožno zatriediť pod žiadnu z položiek C51 - C57.7, C58.
Tubo-ovariálny
Utero-ovariálny
C57.9 - Nešpecifikovaný ženský pohlavný orgán

Ženská urogenitálna sústava NS
**C58 - ZHUBNÝ NÁDOR PLACENTY (POSTIEĽKY)**

Choriokarcinóm NS
  
Chorionepitelióm NS
  
Nezahŕňa: 

* chorioadenóm (deštruujúci) (D39.2)
* hydatidóznu molu
	+ NS (O01.9)
	+ invazívnu (D39.2)
	+ zhubnú (D39.2)

Zdroj
-----

* Národné centrum zdravotníckych informácií
**Zhodné zobrazenie** alebo **izometria** je izomorfizmus metrických priestorov, ktoré zachováva vzdialenosti. V prípade transformácie nejakého metrického priestoru sa často používa aj termín zhodnosť.

Zhodné zobrazenia sú špeciálnym prípadom podobných zobrazení s koeficientom 1.

Školská definícia
-----------------

Zobrazenie euklidovského priestoru na seba sa nazýva *zhodnosť* (pojem *zhodné zobrazenie* je všeobecnejší pojem ako zhodnosť), ak pre každé dva body (vzory) X,Y a ich obrazy X',Y’ platí:
|X,Y| = |X’,Y'|. (Vzdialenosť každých dvoch bodov sa rovná vzdialenosti ich obrazov).

Z definície zhodnosti vyplýva:
Zhodnosť zachováva veľkosti uhlov.
Zhodnosť zachováva veľkosti obsahov útvarov. 
Všetky zhodnosti s operáciou skladanie zhodností vytvárajú grupu.

  

Platí: Každá zhodnosť v euklidovskej rovine (E2) sa dá zložiť z najviac troch osových súmerností.

Posúvanie (špeciálne - identita) sa dá zložiť z dvoch osových súmerností, ktorých osí sú navzájom rovnobežné. 
Otáčanie (špeciálne - stredová súmernosť) sa dá zložiť z dvoch osových súmerností, ktorých osí sú navzájom rôznobežné. 
Posunuté zrkadlenie sa dá zložiť z troch osových súmerností.

Platí: Každá zhodnosť v euklidovskom priestore (E3) sa dá zložiť z najviac štyroch rovinových súmerností.

Platí (zovšeobecnenie predchádzajúcich tvrdení): Každá zhodnosť v euklidovskom *n*-rozmernom priestore (En) sa dá zložiť z najviac *(n+1)* súmerností podľa *(n-1)*-rozmerných podpriestorov (nadrovín).

Prehľad zhodností euklidovského priestoru (až po E3)
----------------------------------------------------

* E1
	+ súhlasné zhodnosti (→ súhlasná (nesprávne - priama) zhodnosť):
		- Identita
		- Posúvanie (translácia)
	+ nesúhlasná zhodnosť:
		- Stredová súmernosť
* E2
	+ súhlasné zhodnosti:
		- Identita
		- Posúvanie (translácia)
		- Otáčanie (rotácia)
	+ nesúhlasné zhodnosti:
		- Osová súmernosť
		- Posunuté zrkadlenie

* E3
	+ Identita
	+ Posunutie (translácia)
	+ Otáčanie okolo osi (rotácia)
	+ Otáčanie okolo osi a posunutie v smere osi
	+ Rovinová súmernosť
	+ Posunuté rovinové zrkadlenie (rovinová súmernosť a posunutie v niektorom smere roviny)
	+ Rotácia okolo osi o uhol iný ako priamy a rovinová súmernosť s rovinou kolmou na os rotácie
	+ Stredová súmernosť

  

Poznámka: 
Podľa matematického slovníka sa zobrazenia nazývajú *otáčanie, posúvanie* a nie *otočenie, posunutie*.

Referencie
----------

1. ↑  M. BILLICH - M. TRENKLER. *Zbierka úloh z geometrie*. Ružomberok: Pedagogická fakulta Katolíckej univerzity, 2013, [cit. 2013-03-08]. ISBN 978-80-561-0058-5.
2. ↑  J. FECENKO - Ľ. PINDA. *Matematika 1*. Bratislava: Vydavateľstvo technickej a ekonomickej literatúry, 2006, [cit. 2006-03-08]. ISBN 80-8078-091-9.
3. ↑  P. HORÁK - Ľ. NIEPEL. *Prehľad matematiky*. Bratislava: Vydavateľstvo technickej a ekonomickej literatúry, 1982, [cit. 1982-03-08].

Externé odkazy
--------------

* Duplak, J.: Zobrazenia a Kužeľosečky - Online text zaraďujúci zhodné zobrazenia do širšieho kontextu teórie afinných zobrazení.
**Vladimír Rolko** (\* 12. október 1899, Martin – † 29. júl 1971, Jamník, pochov.: Liptovský Peter) bol slovenský básnik, publicista a evanjelický farár.

Rodina
------

* otec Pavel Karol Rolko
* matka Žofia rod. Kmetiová

Životopis
---------

V roku 1913 – 1914 študoval na gymnáziu v Banskej Bystrici, maturoval na vyššej obchodnej škole v Martine (1917) a na evanjelický lýceu v Banskej Štiavnici. Teológiu študoval v Bratislave, na Husovej bohosloveckej fakulte v Prahe a v Paríži (1920 – 1921). Kaplán vo Zvolene (1922 – 1926), farár v Liptovskom Petre (1926 – 1945). Prispievateľ a spoluredaktor Cirk.listov, dekan a predseda seniorálnej pastorálnej konferencie. Debutoval básnickou zbierkou Z patricijskej záhrady, nasledovali zbierky básní na námety zo slov. histórie. Básne publikoval aj v rôznych časopisoch. Významný publicista, autor úvodníkov, fejtónov, reportážnych čŕt z ciest po Európe, písal glosy, recenzie a komentáre, jubilejné články, nekrológy a hist. príspevky, náboženské članky a homiletické úvahy. Koncom 30. rokov 20. stor. vystupoval proti politike HSĽS, za protiľudácky článok odsúdený na 30 dní väzenia. Po tejto udalosti sa stotožnil s nacionalistickou propagandou. V. roku 
1922 – 1926 tajomník MO MS vo Zvolene.

Pamiatky
--------

* rukopisná pozostalosť a fotografický materiál v Literárnom archíve Matice slovenskej

Dielo
-----

* Z patricijskej záhrady, Martin roku 1930
* Blahoslanenstvo slepých, Martin roku 1935
* Na rúbanisku, Martin roku 1942
* výber Šumeli veky, Bratislava roku 1970

Literatúra
----------

* Slovenský biografický slovník

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.

Autoritné údaje: * ISNI: 0000 0000 5655 4169
* NK ČR: ola2002153128
* SNK: 149075
* VIAF: 84966688
**C69 - C72: HUBNÉ NÁDORY OKA, MOZGU A INÝCH ČASTÍ CNS** patria do II.kapitoly MKCH-10 - Nádory (MKCH-10, C00 - D48).

  

**C69 - Zhubný nádor oka a očných adnexov**

Nezahŕňa:

* spojivové tkanivo mihalnice (C49.0)
* mihalnicu (kožu) (C43.1, C44.1)
* zrakový nerv (C72.3)

C69.0 - Spojovka
  
C69.1 - Rohovka
  
C69.2 - Sietnica
  
C69.3 - Cievovka
  
C69.4 - Vráskovec - corpus ciliare

Očná guľa
C69.5 - Slzná žľaza a nosovoslzný kanál

Slzník - saccus lacrimalis
Nosovoslzný kanál - ductus nasolacrimalis
C69.6 - Očnica

Spojivové tkanivo očnice
Svaly gule - musculi bulbi
Periférne nervy očnice
Retrobulbárne tkanivo
Retrookulárne tkanivo
Nezahŕňa kosť očnice (C41.0).
C69.8 - Presahujúca lézia oka a adnexov
  
C69.9 - Oko bez špecifikácie

  

**C70 - Zhubný nádor mozgových plien (meningov)**

C70.0 - Mozgové pleny
  
C70.1 - Miechové pleny
  
C70.9 - Nešpecifikované pleny

  

**C71 - Zhubný nádor mozgu**

Nezahŕňa hlavové nervy (V72.2 - .5) a retrobulbárne tkanivo (C69.9).

C71.0 - Mozog okrem lalokov a komôr

Corpus callosum
Nadšiatrový (supratentoriálny) NS
C71.1 - Čelový lalok
  
C71.2 - Spánkový lalok
  
C71.3 - Temenný lalok
  
C71.4 - Záhlavový lalok
  
C71.5 - Mozgová komora

Nezahŕňa štvrtú komoru (C71.7).
C71.6 - Mozoček
  
C71.7 - Mozgový kmeň

Štvrtá komora
Podšiatrový (infratentoriálny) NS
C71.8 - Presahujúca lézia mozgu
  
C71.9 - Mozog bez špecifikácie

  

**C72 - Zhubný nádor miechy, hlavových nervov a iných častí CNS**

Nezahŕňa pleny (C70.-) a periférne nervy a autonómny nervový systém (C47.-).

C72.0 - Miecha
  
C72.1 - Cauda equina - konský chvost
  
C72.2 - Čuchový nerv

Čuchová guľa - bulbus olfactorius
C72.3 - Zrakový nerv
  
C72.4 - Sluchový nerv
  
C72.5 - Iné a nešpecifikované hlavové nervy

Hlavový nerv NS
C72.8 - Presahujúce lézie CNS

Zhubný nádor mozgu a iných častí CNS, ktorého miesto vzniku nemožno zatriediť pod žiadnu z položiek C70 - C72.5.
  
C72.9 - CNS bez špecifikácie

Nervový systém NS

Zdroj
-----

* Národné centrum zdravotníckych informácií
**Carl Schlechter**(\* 2. marec 1874 Viedeň - † 27. december 1918 Budapešť) bol rakúsky šachový veľmajster, jeden z najlepších šachistov pred 1. svetovou vojnou.

Životopis
---------

Narodil sa v rodine obchodníka. Sám si však namiesto obchodníckeho povolania vybral kariéru šachového profesionála.

Vo svojej hre uplatňoval Steinitzove princípy. Bol veľmi opatrný hráč, snažil sa v maximálnej miere vyhýbať riziku, hral dobre v obrane. Bolo ťažké nad Schlechterom vyhrať, na druhej strane jeho turnajové výsledky mierne znehodnocovalo množstvo remíz. Preto mal aj povesť "remízového kráľa". Už ako 19-ročný patril v Rakúsku k špičke.

Na turnaji v Lipsku 1894 ešte nebol veľmi úspešný, ale v Hastingse 1895 skončil v najsilnejšej konkurencii 22 hráčov na peknom 9. mieste s výsledkom +5, =12, -4, čím potvrdil svoju "remízovú" povesť. Zaujimavé je, že v partii porazil víťaza, Američana Pillsburyho.

Jeho najlepšie výsledky na konci 19. storočia: Budapešť 1896 4.-5. Viedeň 1896 2. Viedeň 1898 5. Londýn 1899 5. Viedeň 1899/1900 2.

Obdobie rokov 1900 - 1910 je obdobím najväčších Schlechterových úspechov, keď bol jedným z hlavných adeptov na zápas o titul majstra sveta. Na turnaji v Mníchove 1900 sa delil o 1.-3. miesto(bez prehry), v Monte Carlo 1901 bol 2.-4. o rok neskôr tu bol 5. 1903 4. a 1904 2. bez prehry. V Coburgu 1904 bol 1.-3. vyhral gambitový turnaj vo Viedni 1904, v Ostende 1905 bol 4. 1906 tu vyhral, 1907 bol 2. V Barmen 1905 bol 4.-5. v Norimbergu 1906 3.-4. v Štokholme 1906 1.-2. v Kodani 1907 2.-3. v Karlových Varoch 1907 4.-5. v Prahe 1908 1.-2. vo Viedni 1908 1.-3. a vyhral turnaj v Hamburgu 1910.

Vrcholom Schlechterovej kariéry bol zápas o titul majstra sveta s Emanuelom Laskerom, ktorý sa hral v roku 1910 vo Viedni a v Berlíne. Zápas sa po napínavom priebehu skončil nerozhodne 5.5(1:1, =8), keď sa Laskerovi podarilo so značnou dávkou šťastia vyrovnať v poslednej partii. Nerozhodný výsledok stačil Laskerovi na udržanie titulu.

Pred vojnou hral ešte v Karlových Varoch 1911, kde skončil 3. v San Sebastiane 1911 bol 5.-6. v Piešťanoch 1912 zostal bez prehry, ale bol iba 4.-6. V Breslau 1912 bol 4.-5. vo Viedni 1913 4. a v Badene 3. Počas vojny hral na menších turnajoch väčšinou v Rakúsku a v Nemecku. V roku 1918 hral aj v Košiciach, kde skončil 3.

Schlechter sa venoval aj kompozičnému šachu(zložil okolo 300 úloh) a novinárskej práci.

Na konci života žil vo veľkej chudobe. Zomrel v Budapešti 27. 12. 1918 na následky zápalu pľúc a vyčerpania hladom.

* **Schlechter. Tarrasch**
* Monte Carlo 1903
* Staroindická obrana, A55
* 1. d4 Jf6
* 2. c4 d6
* 3. Jc3 Jbd7
* 4. e4 e5
* 5. Jf3 Se7
* 6. Sd3 O-O
* 7. O-O c6
* 8. h3 Dc7
* 9. Se3 Ve8
* 10. Jh4 Jf8
* 11. Jf5 Sxf5
* 12. exf5 Vad8
* 13. d5 a6
* 14. Vc1 J8d7
* 15. g4 Jc5
* 16. Sb1 a5
* 17. Kh1 Jfd7
* 18. g5 f6
* 19. h4 Sf8
* 20. Vg1 Se7
* 21. Dh5 Jf8
* 22. Vg3 Va8
* 23. Sxc5 dxc5
* 24. d6 Dxd6
* 25. Je4 Dd8
* 26. Vd1 Čierny sa vzdal.

Autoritné údaje: * BnF: 10415710h
* GND: 118607944
* ISNI: 0000 0000 6318 0046
* LCCN: n85192290
* NK ČR: mzk2005289781
* VIAF: 30329477
* WorldCat: lccn-n85192290
**Carles Aleñá Castillo** (\* 5. január 1998, Mataró, Španielsko) je profesionálny španielsky futbalista hrajúci za španielsky klub FC Barcelona (momentálne hosťovanie v Getafe CF) ako záložník. Na drese nosí číslo 19.

Klubová kariéra
---------------

### Barcelona

Aleñá sa narodil v Mataré, v mestskej časti Barcelony. Futbal začal hrávať ako 7-ročný, a to v mládežníckych kategóriách FC Barcelona. Po tom, ako postupne prešiel mládežou, začal hrať za FC Barcelonu B. Debutoval 29. augusta 2015 v zápase proti CF Pobla de Mafumet. Zápas sa skončil 0 : 0. Do konca roka 2015 dal Aleñá gól v UEFA Youth League, teda mládežníckej Lige majstrov. V decembri dal svoj prvý gól za Barcelonu B. Skóroval pri vonkajšej prehre 2 : 4 s CD Eldense. Debut za A-tím Barcelony prišiel 30. novembra 2016, a to v zápase Copa del Rey proti Hércules CF. V La Lige Aleñá debutoval 2. apríla 2017 ako náhradník za Ivana Rakitića pri vonkajšej výhre 4 : 1 nad Granadou. 28. júna 2017 podpísal profesionálny kontrakt s Barcelonou, ktorý zahŕňal výstupnú klauzulu 75 miliónov eur. V júli 2018 bol nominovaný na prestížnu cenu Golden Boy. 4. decembra 2018 bol oficiálne predstavený ako hráč A-tímu. 3 dni predtým dal svoj prvý gól v La Lige, a to proti Villarrealu. Barcelona doma vyhrala 2 : 0. V sezóne 2020/21 ho barcelonský veľkoklub poslal na hosťovanie do španielskeho klubu Getafe CF.

Externé odkazy
--------------

* Carles Aleñá - Profil na oficiálnej stránke FC Barcelona
* Carles Aleñá - Transfermarkt
* Carles Aleñá - Soccerway

Zdroj
-----

*Tento článok je čiastočný alebo úplný preklad článku Carles Aleñá na anglickej Wikipédii.*

| * z
* d
* u
FC Barcelona |
| --- |
| 
* 1 ter Stegen
* 2 Dest
* 3 Piqué
* 4 Araújo
* 5 Busquets
* 7 Griezmann
* 8 Pjanić
* 9 Braithwaite
* 10 Messi Kapitán klubu
* 11 Dembélé
* 12 Puig
* 13 Neto
* 14 Coutinho
* 15 Lenglet
* 16 Pedri
* 17 Trincão
* 18 Alba
* 19 Fernandes
* 20 Roberto
* 21 de Jong
* 22 Fati
* 23 Umtiti
* 24 Firpo
* 27 Moriba
* 28 Mingueza
* Tréner: Koeman

 |
**Paolo Uccello**, narodený ako **Paolo di Dono** (\* 1396, Florencia, Taliansko – † 10. december 1475, Florencia), bol taliansky maliar a matematik ranej renesancie. 

Jeho dielo charakterizuje prechod z gotiky do renesancie. Neprejavil záujem o štúdium anatómie, ale bol posadnutý otázkami perspektívy a kompozície. Vasari vo svojich Životoch píše: *"bol od prírody nadaný hĺbavým duchom, preto nepoznal iné potešenie, ako skúmať zložité a neriešiteľné otázky perspektívy, ktoré boli síce obdivuhodné a krásne, ale predsa len mu však bránili v maľbe figúr, že neskoršie, keď ostarel, maľoval čoraz horšie."*[chýba zdroj] Majstrovské zvládnutie perspektívy a nezáujem o ľudskú postavu môžeme dobre pozorovať napríklad na obraze Sv. Juraj oslobodzuje princeznú. 

Ako desaťročný vstúpil do učenia u Lorenza Ghibertiho, významného florentského sochára, tvorcu dvoch dverí florentského baptistéria San Giovanni. Paolo bol veľmi zaujatý uplatňovaním Brunelleschiho perspektívnych princípov na Ghibertiho reliéfoch. V roku 1414 vstúpil do maliarskeho cechu sv. Lukáša - Compagnia di San Luca. V roku 1420 odišiel z Ghibertiho dielne. Pre florentský dóm vytvoril jazdeckú podobizeň Johna Hawkwooda, ktorá mala byť paralelou na jazdecký portrét Niccolu da Tolentino od Anderu del Castagno v tom istom dóme; obe maľby sú imitáciou bronzového reliéfu. Jeho najtypickejšími dielami sú tri tabuľové obrazy s námetom bitky pri San Romane namaľovaných roku 1456 ako oslava víťazstva kondotiéra Niccolu da Tolentino nad sienskymi vojskami, ktoré vytvoril na poverenie Bartoliniovcov.

Iné projekty
------------

Commons
* Spolupracuj na Commons Commons ponúka multimediálne súbory na tému **Paolo Uccello**

Autoritné údaje: * abART: 58921
* BnF: 12047348s
* GND: 118763350
* ISNI: 0000 0001 2128 8320
* LCCN: n86140444
* NK ČR: xx0011774
* ULAN: 500003110
* VIAF: 39395712
* Web umenia: 1331223
* WorldCat: lccn-n86140444
Súradnice: 7°19′00″J 107°44′00″V﻿ / ﻿7,31667°J 107,73333°V﻿ / -7.31667; 107.73333

**Papandayan** je stratovulkanický komplex nachádzajúci sa ostrove Jáva asi 10 km južne od stratovulkánu Kendang. Vrchol komplexu tvorí štvorica veľkých kráterov, najmladší z nich bol poškodený erupciou z roku 1772 a v súčasnosti sa tam nachádza aktívne fumarolové pole. V geologickom vývoji masívu nastalo niekoľko kolapsov stavby komplexu. Posledná epozóda sa odohrala v spomínanom roku 1772, keď došlo k masívnemu zosuvu na severovýchodnom svahu. Táto katastrofa zničila asi 40 dedín v okolí a vyžiadala si skoro 3 000 obetí na životoch. Neskoršie erupcie v prvej polovici 20. storočia boli pomerne slabé. K nárastu aktivity došlo počas posledného *„prebudenia"* sopky na konci roku 2002, keď orgány miestnej správy museli nariadiť evakuáciu.

Iné projekty
------------

Commons
* Spolupracuj na Commons Commons ponúka multimediálne súbory na tému **komplex Papandayan**.

Externé odkazy
--------------

* www.volcano.si.edu - stratovulkanický komplex Papandayan na Global Volcanism Program (po anglicky)
**Augustus Lundell** „**Gus**" **Isidore** (\* 16. august 1960, Londýn, Spojené kráľovstvo) je britský hudobník, spevák, skladateľ a producent.

Životopis
---------

V roku 1976, keď mal 16 rokov, sa naučil hrať na gitare, skladať piesne a pripojil sa k skupine The Foundations. O rok neskôr upútal pozornosť Marca Bolana zo skupiny T. Rex, s ktorou nahral album *Dandy in the Underworld*.

Medzi rokmi 1978 a 1982 spolupracoval s niekoľkými hudobníkmi pri nahrávaní albumu Eddyho Granta s názvom *Walking on Sunshine*. V roku 1979 nahral album s Petrom Bardensom zo skupiny Camel a bol frontmanom jeho koncertnej skupiny. V roku 1981, po turné s Petrom Greenom z Fleetwood Mac, bol členom skupiny Asia, s ktorou odohral turné v Anglicku a Európe.

V roku 1982 spoznal Phila Lynotta, stal sa členom jeho podpornej skupiny The Soul Band, a spolupracoval s ním až do jeho smrti.

V roku 1984 ho Hugh Cornwall zo skupiny The Stranglers pozval, aby nahral gitaru pre jeho sólový album s Julesom Hollandom s názvom *Wolf*.

Po presťahovaní sa do Helsínk v roku 1986 tu založil skupinu Buffalo Soldier.

V roku 1987 sa pridal k soulovému spevákovi Sealovi, s ktorým nahral jeho rané demonahrávky a debutový album. Neskôr spoluzložil Sealov druhý štúdiový album *Seal II*.

V roku 1988 založil trio The Third Man, v ktorom pôsobil do roku 1990.

Medzi rokmi 2001 a 2005 spoluzložil niekoľko piesní pre rôznych interpretov, vrátane Seala, a začal pracovať na vzniku svojej skupiny Suns of Neptune, ktorá v roku 2006 vydala rovnomenné EP, t. j. jedinú svoju nahrávku.

V rokoch 2007 až 2008 robil mentora v Rock Academy School of Music.

V roku 2016 sa stal gitaristom v britskom muzikáli *Muted*.

Zdroje
------

* Gus Isidore na Discogs
* Gus Isidore na mandy.com (po anglicky)